**Varsel om oppstart av reguleringsarbeid for**

**«Detaljreguleringsplan for Andørja Adventures AS» i Ibestad kommune**

Det kunngjøres herved oppstart av detaljregulering for Andørja Adventures (PlanID: 5514-2024001) i samsvar med §12-8 i plan- og bygningsloven. Planen er ikke underlagt vurdering for konsekvensutredning i henhold til "forskrift om konsekvensutredninger".

Andørja Adventures AS er forslagstiller, mens Senja Prosjektering AS fungerer som plankonsulent.

**Innledning**

Et bilde som inneholder diagram, sketch, tegning, kart

Automatisk generert beskrivelseAndørja Adventures har planer om å regulere ca. 12 dekar ved Engenes i Ibestad kommune til fritids- og turistformål / annen næring. Dette omfatter blant annet eiendommen med gårdsnummer/bruksnummer 107/5 og 107/68. Området ligger cirka 22 km unna Hamnvik Sentrum. Dagens arealformål i kommunedelplanen er knyttet til landbruk, natur, friluftsliv, og reiseliv (LNFR). For å realisere dette prosjektet er utarbeidelsen av en detaljreguleringsplan nødvendig.



**Oppstartsmøte**

Den 27. oktober 2023 ble det avholdt oppstartsmøte med Ibestad kommune klokken 14:00 på Engenes, i tråd med bestemmelsene i plan- og bygningsloven §12-8. Formålet med møtet var å initiere planprosessen og etablere et samarbeid mellom planleggerne og kommunen.

Under møtet ble det diskutert og avklart at planen ikke utløser krav om konsekvensutredning (KU) i samsvar med gjeldende forskrifter om konsekvensutredninger.

Referat fra oppstartsmøtet er tilgjengelig på [www.senjaprosjektering.no](http://www.senjaprosjektering.no) for alle interesserte parter.

**Saksgang**

Ved utsending av dette brev og annonsering i lokalavis og på nettsted, er oppstart av planarbeid kunngjort. Etter dette er saksgangen som følgende:

* Oppsummering av innspill fra varsling etter utgått frist, og deretter videre bearbeiding av planforslaget.
* Innsending av planforslag til kommunen.
* Planforslaget behandles i av kommunen, som avgjør om det skal godkjennes for offentlig ettersyn / høring.
* Offentlig ettersyn med høringsfrist.
* Oppsummering av innspill fra høring og videre bearbeiding av planforslaget.
* Sluttbehandling av planforslaget.

**Medvirkning**

Planstart vil bli kunngjort gjennom annonser i Harstad Tidene, brev sendt til grunneiere, naboer og relevante myndigheter, samt på vår nettside [www.senjaprosjektering.no](http://www.senjaprosjektering.no). Ved behov vil berørte parter bli innkalt til spesifikke møter. Plankonsulenten vil også søke råd hos ulike sektormyndigheter, og samarbeide med Ibestad kommune i utarbeidelsesfasen etter behov.

Eventuelle merknader, innspill eller informasjon som bør tas med i planleggingen, skal sendes til Senja Prosjektering AS, Tortenlia 12, 9303 Silsand, eller via e-post til [kristian@senjaprosjektering.no](mailto:kristian@senjaprosjektering.no) innen 12.02.2024.

Med vennlig hilsen

Kristian Pedersen

**Vedlegg**

* Kart med planavgrensning

For offentlige høringsmyndigheter tillegges følgende vedlegg:

* Referat fra oppstartsmøte, dat. 27.10.2023
* Liste over varslede parter

Alle dokumenter vil legges ut på [www.senjaprosjektering.no](http://www.senjaprosjektering.no)